|  |  |
| --- | --- |
|  | **BAUSKAS NOVADA DOME** Uzvaras iela 1, Bauska, Bauskas nov., LV-3901  tālr. 63922238, e-pasts: [pasts@bauskasnovads.lv](mailto:pasts@bauskasnovads.lv), [www.bauskasnovads.lv](http://www.bauskasnovads.lv) |

**LĒMUMS**

Bauskā

2025. gada 31. jūlijā Nr. 293 (prot. Nr. 10, 19.p.)

**Par grozījumiem Bauskas novada Attīstības programmas 2022. – 2028. gadam Investīciju plānā**

Saskaņā ar Bauskas novada domes 2022. gada 28. aprīļa lēmumu (protokols Nr. 8, 19. p.) “Par Bauskas novada ilgtspējīgas attīstības stratēģijas līdz 2035. gadam, Bauskas novada attīstības programmas no 2022 .- 2028. gadam un Vides pārskata apstiprināšanu” tika apstiprināti Bauskas novada attīstības plānošanas dokumenti.

Lai nodrošinātu pašvaldības budžeta sasaisti ar plānošanas dokumentiem un varētu pretendēt uz ārējā finansējuma piesaisti, ir nepieciešams aktualizēt Attīstības programmas no 2022. - 2028. gadam investīciju plānu.

Pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. un 74. punktu, Attīstības plānošanas sistēmas likuma 3. panta pirmo daļu un otro daļu,

Bauskas novada dome nolemj:

1. Apstiprināt Bauskas novada Attīstības programmas2022. - 2028. gadam Investīciju plānu jaunā redakcijā saskaņā ar pielikumiem.

2. Uzdot Bauskas novada pašvaldības iestādes „Bauskas novada administrācija” Attīstības un būvniecības departamenta teritorijas plānotājam piecu dienu laikā lēmumu ievietot Teritorijas attīstības plānošanas informācijas sistēmā un informāciju nosūtīt Zemgales plānošanas reģionam.

3. Kontroli par lēmuma izpildi uzdot veikt Bauskas novada pašvaldības izpilddirektoram.

Pielikumā: Investīciju plāns uz 188 lp.

Domes priekšsēdētājs Aivars Mačeks